**ПЛАН ЗА ДЕЙНОСТА И РАЗВИТИЕТО**

**НА НЧ”Д-Р ПЕТЪР БЕРОН-1952” С.ПЪДАРИНО,ОБЩ.ОМУРТАГ ЗА 2023г.**

I.БИБЛИОТЕЧНА ДЕЙНОСТ:

 1.Обновяване на библиотечния фонд чрез закупуване на нови книги.

 2.Организиране на беседи,посветени на бележити наши автори и техните произведения.

 3.Колективно четене на книги с ученици.

 4.Четене на детски книжки с най-малките.

II.РЪКОВОДНО УПРАВЛЕНЧЕСКА ДЕЙНОСТ:

 1.Провеждане на годишно отчетно събрание за приемане на отчет за дейността и финансовото положение през 2022г,както и приемане на проекто - бюджет за 2023г.

 2.Заседания на читалищното настоятелство за решаване на текущи задачи.

III.КУЛТУРНО МАСОВА ДЕЙНОСТ

 М.ЯНУАРИ

 1.Колективно четене на детски книжки в Основно Училище „Христо Ботев“ с.Зелена Морава.

 2.Младежка забава в салона на читалището.

 3.Кът посветен на творбите и живота на Христо Ботев.

 4.Събиране с жените от селото за обмяна на опит в готвенето и домакинските работи.

М.ФЕВРУАРИ

 1.Здравна беседа с домашният лекар на тема „Профилактика и лечение на някои злокачествени болести” при жените и отговорността която носим всички.

 2.Младежка дискотека организирана по случай 14 февруари-„Ден на влюбените”

 3.Кът, посветен на живота и делото на Васил Левски.

 4. Изработване на мартеници с деца от селото.

 М.МАРТ

 1.Посрещане на „Баба Марта” в ОУ

 2.Организиране и провеждане на беседа по случай 3 Март-Националния празник на страната.

 3.Честване на „Осми март-международен ден на жената”

 М.АПРИЛ

 1.Обсъждане на програмата „Глобални библиотеки”и по ефективното му използване от младите хора на селото.

2.Прожектиране на детски анимационни филми за най малките посетители.

3.Кът, посветен на творчеството на Йордан Йовков.

 М.МАЙ

 1.Обсъждане с младежите от селото , относно възможностите на интернет за по рационално използване на новите технологии в областта на информацията.

 2.Организиране на неофициален курс за боравене и първоначални стъпки за работа с компютър с желаещи от селото хора.

 3.Среща на децата с техните любими герои от приказките,чрез прожекция на филми и музикални програми.

 4.Честване на 24-май

 5.Тематична вечер посветена на живота и произведенията на Елин Пелин.

 М.ЮНИ

 1.Среща с учениците от селото във връзка с празника”Ден на детето”и прожекция на филм, посветен по темата.

 2.Открита младежка дискотека,организирана от нар.читалище.

 3. Дискусия с младежите на тема ”Опазване на околната среда”.

 М.ЮЛИ

 1.Конкурс по писане и боравене с компютър.

 2.Обсъждане проблемите на безработните от селото, и подпомагането им с информация относно възможността за търсене на работа през интернет.

 3.Подпомагане на желаещи да ползват интернет за нужди от всякакво естество,включително и онлайн пазаруване.

 4.Среща и обсъждане с младежите на тема „Възможностите за търсене и четене на книги от онлайн библиотечният архив .

 М.АВГУСТ

 Плануван годишен отпуск.

 М.СЕПТЕМВРИ

 1.Прожектиране и обсъждане на филм ,посветен на тема „Глобалното затопляне и отражението му върху живота на планетата”

 2.Беседа за опазване на традициите и етно-културните ценности на населението в нашия край.

М.ОКТОМВРИ

 1.Тематична вечер посветена на живота и произведенията на писателя Назъм Хикмет

 2.Прожектиране и обсъждане на исторически филм с ученици от селото.

 3.Организиране на младежка забава

М.НОЕМВРИ

 1. Беседа на тема „Съвременните будители” с младежите, посветена на 1 ноември – Деня на народните будители.

 2. Събиране с жените от селото за обсъждане проблемите с безработицата на младите хора.

 3.Изложба на най добра детска рисунка.

М.ДЕКЕМВРИ

 1. Изработване на коледно-новогодишни картички с най-малките.

 2. Колективно четене на детски книжки за Дядо Коледа.

 3.Организирано честване и провеждане на младежка забава по случай нова година.

Дата:07.11.2022г.

с.Пъдарино Чит.секретар: Х. Пашалова

**ОТЧЕТ ЗА ДЕЙНОСТТА НА**

**НЧ ”Д-Р ПЕТЪР БЕРОН-1952”С.ПЪДАРИНО ЗА 2022 г.**

Читалищното настоятелство на „НЧ”Д-Р Петър Берон-1952” представя този отчет за дейността си за 2022 г. с цел постигане на максимална публичност, прозрачност и открит диалог с гражданите и обществените организации при постигане на основните цели на нашето сдружение с нестопанска цел в обществена полза, а именно:

1. Развитие и обогатяване на културния живот, социалната и образователната дейност в населеното място, където осъществяват дейността си;

2. Запазване на обичаите и традициите на селото ни;

3. Разширяване на знанията на младежите и приобщаването им към ценностите и постиженията на науката, изкуството и културата;

4. Осигуряване на достъп до информация;

5. Насърчаване и усъвършенстване на творческите възможности и талант.

През 2022г., ние от НЧ ”Д-Р Петър Берон-1952”, продължихме работа по проблемите и задачите, заложени от предходната 2021 година за повишаване на обществената осведоменост и превенция на социалното изключване. В този смисъл, във всяка своя дейност, читалищното настоятелство се постара да привлече изключително широк кръг хора, различни по възраст, социален статус, принадлежност и интереси.

През изтеклата година „НЧ”Д-Р Петър Берон-1952” работеше за:

• Обучение на младежи, възрастни;

• Изява на младежи в клубове и състави за автентичен фолклор;

• Културни изяви за младежи и възрастни;

• Социално слаби групи, деца в институции и лишени от родителски грижи;

• Осигуряване на финансовата си устойчивост.

• За по-добрия имидж на с.Пъдарино.

Инициативите по посока на подпомагане на конкретни групи в техни социални проблеми продължиха през годината чрез съвместната работа с наши колеги – неправителствени организации от града и останалите села от общината.

Сред основните направления в традиционната читалищна работа за развитие и обогатяване на културния живот, опазване на обичаите и традициите и насърчаване на творческите възможности и талант, е създаването на условия за личностна изява на младите хора.

ОБРАЗОВАТЕЛНА ДЕЙНОСТ

Освен възможностите за обучение и представяне на народни обичаи, читалището традиционно развива и просветна дейност по правата на гражданите, както и образователни дейности.

Организираме и провеждаме на образователни инициативи във връзка с предпазване на потребителите от нелоялни практики от страна на търговците. В тази връзка и през 2022г. читалището продължи да изпълнява ролята като приемна за консултации на гражданите за обогатяване на техните знания за правата им като потребители, както и запознаването им с новото европейско законодателство в защита на потребителя. На 15 март – Международния деня на потребителя, беше организиран Ден на отворените врати и раздадени флаейри с полезна информация за правата на потребителите.

ОРГАНИЗИРАНЕ НА КУЛТУРНИ ПРОЯВИ,

ФЕСТИВАЛИ И КОНКУРСИ

Културните любителски изяви са една от основните читалищни дейности. През 2022 г. бяха проведени:

· Колективно четене на детски книжки с деца от ОУ „Христо Ботев”, с.Зелена морава;

. Събиране с жените от селото за обмяна на опит в кулинарията;

. Проведена здравна беседа с домашния лекар на тема „Профилактика и лечение на някои злокачествени болести при жените и отговорността, която носим”;

· Изработване на мартеници за децата от ЦДГ по повод 1 март;

· Проведена беседа по случай 3 март;

· Честване на 8 март – Международния ден на жената”;

· Прожектиране на детски анимационни филми за най-малките;

· Организиране и провеждане на неофициален курс за първоначални стъпки и боравене с компютър с желаещите от селото хора;

· Тематична вечер, посветена на живота и произведенията на Елин Пелин;

. Дискусия с младежите на тема „Опазване на околната среда”;

. Обсъждане на проблемите на безработните и подпомагането им с информация, относно възможността за търсене на работа през интернет;

. Представена презентация с младежите от селото „Глобалното затопляне и отражението му върху живота и планетата;

· Беседа –дискусия „Съвременните Будители” по повод 1 ноември – Денят на народния будител;

. Тематична вечер, посветена на живота и произведенията на Назъм Хикмет.

МАТЕРИАЛНА БАЗА

За съжаление и през 2022г. не успяхме, въпреки усилията ни, да осигурим допълнително средства за подобряване и поддържане на техническото оборудване. Читалището разполага с четири компютърни конфигурации и мултифункционално у-во, за което трябва да се закупи тонер касета. Не разполагаме със средства за закупуване на дърва за огрев, поради което се налагаше да носим дърва от къщи.

Надяваме се през тази и следващите години да очакваме по голямо финансиране,за да успеем да подобрим не само техническото оборудване, но и да осигурим условия за рационалното му използване от жителите на селото.

В заключение ще добавим,че в новия ни календар за дейността ще залегнем и приоритетите на Европейската година, на активния живот на възрастните хора и солидарността между поколенията. В тази връзка, ще продължим работа по популяризиране и насърчаване на участието на повече хора в доброволчески дейности, за социално включване на жители на с.Пъдарино с увреждания и нисък социален статус с цел активното им участие в обществения живот на селото и придобиване на самочувствие на пълноценни европейски граждани.

 Чит секретар: Х.Пашалова